Source: https://www.jogiforum.hu/hirek/archivum/2010-09.2.0
Timestamp: 2020-08-10 17:34:05
Document Index: 29767893

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', '§ 9']

Hír archívum: 2010. szeptember
Kifogásolt magyar médiaszabályozás - Az EP-ben is téma volt a készülő magyar médiacsomag
A sajtószabadság korlátozójaként Olaszország és Románia mellett Magyarországot emlegették a legtöbbet az EP kedd esti plenáris vitájában.
Az EU felülvizsgálja a jogi szabályozást a tudományos kísérletekhez felhasznált állatok fokozottabb védelme érdekében
Az Európai Parlament döntése értelmében felülvizsgálat tárgyává válik a tudományos célokra felhasznált állatokra vonatkozó jogi szabályozás. Az Európai Bizottság által először 2008-ban előterjesztett irányelv-módosítás révén fokozottabb védelemben részesülhetnek a kutatásokhoz és ártalmatlansági vizsgálatokhoz ma még szükségszerűen felhasznált állatok.
Napirenden az adózás rendjéről szóló törvény - Az Alkotmánybíróság szeptember 13-14-i teljes ülésének napirendje
Az Alkotmánybíróság (Ab) hétfői teljes ülésén először az Országos Választási Bizottság 418/2009. (X. 29.) OVB határozata elleni kifogással foglalkozik. Az OVB megtagadta a dr. F. J. és dr. G. K. magánszemélyek által kezdeményezett országos népszavazás aláírásgyűjtő ívének hitelesítését. Az íven szereplő kérdés: „Egyetért-e azzal, hogy az Országgyűlés alkosson törvényt arról, hogy az Alkotmánybíróság elnökét az Országgyűlés 4 évre válassza?”
Színlelt vesztegetés, provokáció, lebukott rendőr - Minden eddiginél szigorúbb megbízhatósági vizsgálat a hivatásos állományúaknál
Egy készülő törvénytervezet szerint minden eddiginél szigorúbb megbízhatósági vizsgálatra számíthatnak a hivatásos állományúak - rendőrök, pénzügyőrök, tűzoltók -, de akár a kormány- és a köztisztviselők is - olvasható a pénteki Népszabadságban.
Októberben létrejön a médiatanács és a közalapítványi kuratórium
"Jó erkölcsbe ütköző" kifizetések egykori BKV vezetők részére - Zsinórban veszti el a pereket a közlekedési vállalat
Már hét ügyet jogerősen is elvesztett a BKV abból a több tucatból, amelyeket a munkaügyi bíróságon indított a cég egykori vezetői ellen "jó erkölcsbe ütköző" kifizetések miatt - írja a csütörtöki Népszava.
Választás 2010 - Teljesíthetetlen ígéretek? - A választási bizottságok nem vizsgálhatják a kampányígéretek valóságtartalmát
A választási bizottságok nem vizsgálhatják a kampányígéretek valóságtartalmát, még abban az esetben sem, ha egyértelmű, hogy egy adott ígéretet lehetetlen teljesíteni.
Sorsdöntések, felhatalmazás nélkül - Ombudsman a gyámhivatal felelősségéről
Nincs olyan jogszabály, amely felhatalmazná a Gyámhivatalt, hogy külföldi állampolgár kiskorút a Magyar Köztársaság területének elhagyására kötelezhessen, vagy arról dönthessen, hogy átadja a gyermek állampolgársága szerinti hatóságnak - szögezi le az állampolgári jogok országgyűlési biztosa egy vizsgálattal kapcsolatban.
Transparency International: Átláthatatlanok az önkormányzati választások kampányköltései
A Transparency International Magyarország (TI) szerint a kormány eddig csak szimbolikus lépéseket tett a párt- és kampányfinanszírozás rendbetételére. A szervezet nyomon követi az önkormányzati választások kampányköltéseit és azonnali megoldást sürget a helyzet rendezésére.
Sérülő normavilágosság, sérülő szabadságjogok? - Alkotmánybírósághoz fordul a Jobbik a "lex gárda" ügyében
A Jobbik az Alkotmánybíróságon támadja meg az augusztus elején elfogadott közbiztonsági törvénycsomagot, amely egyebek mellett szabálysértésként határozza meg a feloszlatott társadalmi szervezet tevékenységében való részvételt.
Alaptalanul sugallta a Fidesz jelöltje, hogy ő a polgármester - Első esetben döntött Választási Bizottság domain név használata ügyében
Hévízen a Helyi Választási Bizottság domain név használata ügyében foglalt állást. H betűs fürdőváros? Ki ne vágná rá egyből, Hévíz! A város kétséget kizáróan Magyarország talán legismertebb fürdőhelye, azonban az 2010. évi Önkormányzati Választás kapcsán egy másik ügyben is az első helyre tett szert: a magyarországi választások történetében első esetben döntött Választási Bizottság domain név használatával kapcsolatosan - olvasható a (www.domainabc.hu|http://www.domainabc.hu/) oldalán.
OVB: Állandóság és megújulás
A nyáron felállt új – és ezentúl minden általános választás alkalmával megújuló – Országos Választási Bizottság első állásfoglalásával aktualizálta a testület korábbi gyakorlatát. Kérdés, hogy a folyamatosan megújuló testület hogyan lesz képes állandó joggyakorlatot kialakítani?
Szélsőséges esetben az ingatlan értékét meghaladó adót is kivethet az önkormányzat, miközben nem lépi túl a törvényben meghatározott maximumot. A (helyi adókról szóló törvény|http://www.jogiforum.hu/torvenytar/tv/1990/C) rendkívül tág mozgásteret biztosít a helyi képviselő-testületek számára, ami sértheti az adózók jogbiztonsághoz, tisztességes eljáráshoz való jogát – közölte az állampolgári jogok biztosa egy vizsgálata tanulságaként.
A kormány igyekszik csökkenteni a börtönök zsúfoltságán - Pintér: Fontos a büntetés-végrehajtásban dolgozók felelősségteljes szolgálata
A büntetés-végrehajtásban dolgozók felelősségteljes szolgálata fontos alappillére a rend helyreállítása érdekében meghirdetett kormányprogramnak – jelentette ki Pintér Sándor belügyminiszter kedden Szegeden.
Megalakultak az alkotmány-előkészítő eseti bizottság ideiglenes munkacsoportjai
Az alkotmány-előkészítő eseti bizottság keddi ülésén megalakult az a hét ideiglenes munkacsoport, amely az új alkotmány előkészítésén fog dolgozni.
Bírságolhatók lesznek a hajléktalanok? - Módosul az építési törvény
Egészségügyi és szociális alapellátás vagy hungarikum? - A Védőnői Szolgálatról
2010 júliusában Bábiné Szottfried Gabriella országgyűlési képviselő „A Védőnői Szolgálat, mint Hungarikum” címmel írásban kérdést intézett a nemzeti erőforrás miniszteréhez, dr. Réthelyi Miklóshoz. A képviselő arra volt kíváncsi, hogy milyen intézkedéseket tervez az ágazati miniszter a Védőnői Szolgálattal kapcsolatban, különösen a hatékonyság és a társadalmi megbecsültség tekintetében.
Zöldfülű pszichopátia - Ranschburg Jenő a gyermekkkorú gyilkosok lélektanáról
A gyermekek körében is megfigyelhető a pszichopata bűnözés, az úgynevezett zöldfülű pszichopátia, ami nagyon súlyos, visszafordíthatatlan kórkép, és már 8 éves kortól megfigyelték a szakemberek - jelentette ki Ranschburg Jenő pszichológus a gyermekek által az utóbbi időkben elkövetett gyilkosságok kapcsán.
Tranzakciós adót vetne ki a bankokra a Bizottság
Az Európai Bizottság szerint épp itt az ideje, hogy az elmúlt két évtizedben rendkívül nyereséges bankszektor is kivegye a maga részét a gazdasági válság kirobbanása utáni tűzoltásból. Legalábbis ez derül ki abból a tervezetből, amely speciális adót vetne ki a banki tranzakciókra.
Fogyasztókat vagy vállalkozásokat védő fogyasztóvédelem? - Fogyasztóvédők a fogyasztóvédelem jövőjéről
Nem beszélhetünk hatékony fogyasztóvédelemről akkor, amikor a fogyasztók továbbra is azt érzik, hogy ki vannak szolgáltatva az egyes vállalkozásoknak, amikor nem értik a szerződési feltételeket, vagy amikor jogvitájuk során alig remélhetnek védelmet - szögezi le a Közép-Magyarországi Fogyasztóvédelmi Egyesület és a Fogyasztóvédők Országos Egyesülete közös közleményében.
Változik a vízügyi használati jog bejegyzése
Több rendelet módosításával az év végéig megváltoztatják a vízügyi használati jog bejegyzését, amely jelenleg több mint százezer ingatlantulajdonost korlátoz az országban - közölte Répássy Róbert, a Közigazgatási és Igazságügyi Minisztérium államtitkára Nyíregyházán pénteken.
Elhunyt Kulcsár Kálmán akadémikus, volt igazságügy-miniszter
Nyolcvankét éves korában elhunyt Kulcsár Kálmán akadémikus; az egyetemi tanárt, volt igazságügy-minisztert szombaton érte a halál - közölte a Magyar Tudományos Akadémia (MTA) vasárnap.
Elítéltek a rácsok előtt - Megszépült egy óvoda kerítése - A „Megbántam, jóvátenném” győri börtönprojekt fenntarthatóvá vált
A közelmúltban a győri Bisinger Óvoda kerítését festette a Győr-Moson-Sopron Megyei Büntetés-végrehajtási Intézet 6 fő elítéltje.
Július 22-ével ismét tizenegy tagúra bővült az Alkotmánybíróság - A bíróválasztások története - Háttér
Július 22-én az Országgyűlés Bihari Mihályt és Stumpf Istvánt megválasztotta alkotmánybírónak. Így két év után ismét tizenegy tagúvá bővült a testület. Az alábbiakban az elmúlt két évtized bíróválasztásainak történetének összefoglalása olvasható.
Napirenden a tevékenységre jellemző kereset alkotmányossága - Az Alkotmánybíróság szeptember 6-7-i teljes ülésének napirendje
Negyvennapos ítélkezési szünet után, augusztus 30-án teljes ülést tartott az ismét tizenegy tagúvá bővült Alkotmánybíróság. A hétfői teljes ülésen harmadszor szerepel a tevékenységre jellemző keresetnek, azaz a személyi jövedelemadóról szóló 1995. évi CXVII. törvény 3. § 9. e) és 86. pontjának, 16. § (5)-(6) bekezdésének, valamint 25. § (5), (6), (7) bekezdésének alkotmányossági vizsgálata.
Egyelőre mégsem lesznek megahivatalok?
A kormány szerdai ülésén nem döntöttek a területi államigazgatási szervezetek összevonásáról, a megyei kormányhivatalokról, de már közel a megoldás - mondta a Népszabadság kérdésére Kovács Zoltán, a kormányzati kommunikációért felelős államtitkár.
Átalakuló közigazgatás, új Ptk, kettős állampolgárság, médiacsomag... - Száznapos a kormány - Törvények és döntések - Háttér
Megalakulása óta tizenöt indítványt terjesztett a parlament elé a kormány, köztük egy gazdasági és egy közbiztonsági csomagot. A kabinet első száz napja alatt született döntések közé tartozik a közigazgatás átalakításáról, a polgári törvénykönyv (Ptk.) módosításának újbóli előkészítéséről szóló; bemutatták az Új Széchenyi Terv vitairatát, öt vasúti szárnyvonalon újraindult a közlekedés, és elkezdték a 2006-os tűzijáték és őszi események áldozatainak kártalanítását is.
Mivel a magyar földárak a nyugat-európai szintnek mindössze a felét-harmadát érik el, a kormány a földvásárlási moratórium meghosszabbítását kérte. A törekvést támogatja Franciaország, Lengyelország, Románia, Bulgária, valamint a V4-országok is, a vidékfejlesztési miniszter szerint a döntés még idén ősszel megszülethet.
Romaellenes hangulat Európában? - A kitelepítések miatt Brüsszelben magyarázkodtak a franciák
Míg emberi jogi szervezetek rasszistának bélyegzik a Franciaországban ideiglenesen letelepedett romák kitoloncolását, a francia kormány több minisztere Brüsszelben igyekezett meggyőzni a Bizottság tagjait arról, hogy nem sértettek uniós jogszabályt. Közben Bukarest és Párizs egymásra mutogat.
Ülésezett az új alkotmány koncepcióját kidolgozó testület - 2011 március 15-re elkészülhet az új alaptörvény
Ismét ülésezett az új alkotmány koncepcióját kidolgozó testület - tette közzé Orbán Viktor miniszterelnök egy közösségi honlapon szerdán.
2006 őszi rendőri jogsértések - Október 23-ig megkapják kártérítésüket az áldozatok
A kormány szerdai ülésén úgy határozott, hogy az állami vezetői mulasztások és a 2006 őszi törvénytelen rendőri fellépés kárvallottjai legkésőbb az október 23-i nemzeti ünnepig megkapják a nekik járó kártérítést. A kabinet ülésén arról is döntés született, hogy hat költségvetési szervet központi hivatallá alakítanak.
Bérplafon a közszférában, megyei közigazgatási hivatalok - A szeptember 1-én hatályba lépő változásokról
Szerdától senki sem kereshet havi kétmillió forintnál többet a közszférában, helyreáll az önkormányzatok működésének törvényességi felügyelete, rendszeres iskolába járáshoz kötik a családi pótlék folyósítását, valamint megkezdi működését a Terrorelhárítási Központ - ismertette Nagy Anna kormányszóvivő a szeptember elsején életbe lépett legfontosabb jogszabály-változásokat.
Törvénykezési szünet alatt kézhez vett fizetési meghagyások
A törvénykezési szünet alatt kézhez vett fizetési meghagyások ellentmondásának határideje az Fmhtv. 28. §-ának (1) bekezdése alapján, az Fmhtv. 17. §-ának (2) bekezdése alapján alkalmazandó Pp. 104/A. §-ára tekintettel alapesetben 2010. szeptember 4-én járna le.